Spelers soek blootstelling | Nuus24
LAASTE OPGEDATEER: 2013-05-23, 08:45
Artikels gelees: 90
Spelers soek blootstelling
03 October 2012, 12:15
Die gebeure by die Goue Leeus Rugbyunie is verbasend al is dit nie heeltemal onverwags nie. Nadat die Lions hul plek in Superrugby aan die Kings moes afstaan, het almal verwag dat die span sy top spelers sowel as sy borge kwyt sal wees. Maar die borge het hul steun aan die unie bewys deur aan te bly en steeds geld in te pomp al gaan hulle nie dieselfde blootstelling kry nie. Die spelers is egter nie so lojaal nie. Vanoggend was daar berugte dat Pat Cilliers en Michael Rhodes by die Stormers sal aansluit met Franco van der Merwe wat vir die Haaie geteken het. Daar is ook sprake dat Elton Jantjies vir Superrugby Kaap toe gaan verhuis. Dis net 'n paar voorbeelde van talle spelers wat Johannesburg vir Superrugby prys gaan gee. 'n Mens kan hulle nie juis kwalik neem nie. Spelers soek blootstelling en hulle wil graag op die hoogste vlak meding en Superrugby is 'n gulde geleentheid vir spelers om die oog van die Springbok-afrigter en selfs die van groter klubs met meer geld te vang. So, alles van die beste aan hulle. Doen wat goed is vir jou loopbaan - lojaliteit tel deesdae baie min. Word Gepubliseer!